b'\n_START_ARTICLE_\nValdemar Poulsen\n_START_SECTION_\nBiografia\n_START_PARAGRAPH_\nFill d\'un jutge del Danish High Court, Poulsen va comen\xc3\xa7ar a estudiar medicina a la Universitat de Copenhaguen, seguint la voluntat del seu pare. Despr\xc3\xa9s de fracassar amb la carrera, va deixar la universitat despr\xc3\xa9s de cuatre anys, al 1893, i va comen\xc3\xa7ar a treballar com a assistent t\xc3\xa8cnic a la Companyia Telef\xc3\xb2nica de Copenhaguen. A partir d\'aix\xc3\xb2 es va comen\xc3\xa7ar a interessar en el registrament magn\xc3\xa8tic del so.\n_START_SECTION_\nL\'arc de Poulsen\n_START_PARAGRAPH_\nEl 1902, Poulsen va dur a terme una modificaci\xc3\xb3 del "arco de canto" de William Duddell i aix\xc3\xb2 va originar el m\xc3\xa8tode de generaci\xc3\xb3 continua d\'ones el\xc3\xa8ctriques a trav\xc3\xa9s d\'un arc: l\'arc de Poulsen o sistema de transmissi\xc3\xb3. A difer\xc3\xa8ncia de tots els anteriors transmissors de r\xc3\xa0dio, el transmissor d\'arc produ\xc3\xafa ones continuades de r\xc3\xa0dio.\n_START_SECTION_\nEl telegr\xc3\xa0fon\n_START_PARAGRAPH_\nEl 1898 va inventar el telegr\xc3\xa0fon, la primera m\xc3\xa0quina capacitada per registrar so de forma magn\xc3\xa8tica. El nom de l\'invent \xc3\xa9s aix\xc3\xad perqu\xc3\xa8 la intenci\xc3\xb3 de Valdemar era gravar un missatge de veu en el cas  que aquesta es produ\xc3\xads en abs\xc3\xa8ncia de l\'usuari. Si ho veiem des de aquesta perspectiva, el dan\xc3\xa8s va inventar el primer contestador autom\xc3\xa0tic._NEWLINE_Poulsen va registrar la seva patent a Dinamarca el 1898 i, abans de 1899, tamb\xc3\xa9 als Estats Units, Anglaterra i altres pa\xc3\xafsos perqu\xc3\xa8 altres investigadors no li robessin el seu treball. _NEWLINE_L\'aparell estava format per un micr\xc3\xb2fon que transformava les ones sonores que li arribaven en senyals el\xc3\xa8ctriques. Durant els proc\xc3\xa9s de transformaci\xc3\xb3, registrava la variaci\xc3\xb3 d\'intensitat d\'un camp magn\xc3\xa8tic sobre un fil de ferro. Despr\xc3\xa9s s\'invertia el proc\xc3\xa9s, aquestes variacions magn\xc3\xa8tiques es reconvertien en senyals el\xc3\xa8ctriques. _NEWLINE_L\'invent tenia grans defectes: poca fiabilitat, sovint els rodets de filferro es tor\xc3\xa7aven i el  senyal era debil, ja que mancava d\'amplificaci\xc3\xb3. El 1902, Poulsen va reempla\xc3\xa7ar el fil d\'acer per una tira de material flexible, avan\xc3\xa7ant les investigacions de Fritz Pfleumer i al sistema de gravaci\xc3\xb3 dels magnet\xc3\xb2fons moderns inventats el 1935. La gravaci\xc3\xb3 magn\xc3\xa8tica m\xc3\xa9s antiga, realitzada pel telegr\xc3\xa0fon de Poulsen, encara es conserva avui dia al Museu Dan\xc3\xa9s de Ci\xc3\xa8ncia i Tecnologia. La gravaci\xc3\xb3 correspon a la veu de l\'emperador Franz Josef d\'\xc3\x80ustria i data de l\'any 1900. _NEWLINE_La American Telegraphone Company es va fer amb els drets de la patent del telegr\xc3\xa0fon l\'any 1905 i van desenvolupar el dict\xc3\xa0fon, invent que no va acabar de triomfar perqu\xc3\xa8 els fon\xc3\xb3grafs oferien una millor experi\xc3\xa8ncia a l\'usuari.\n_START_SECTION_\nWireless Poulsen Corporation of Arizona\n_START_PARAGRAPH_\nPoulsen, va fundar el 1910 a San Francisco una de les m\xc3\xa9s importants estacions sense fils. Als Estats Units la telegrafia sense fils havia guanyat una gran import\xc3\xa0ncia a l\'\xc3\xa0mbit militar. Durant la Primera Guerra Mundial gran part dels cuirassats van ser equipats amb els transmissors de Poulsen.\n_START_SECTION_\nReconeixements\n_START_PARAGRAPH_\nAmb motiu del setant\xc3\xa8 aniversari de Valdemar Poulsen, el 23 de novembre de 1939, l\'Acad\xc3\xa8mia de Ci\xc3\xa8ncies T\xc3\xa8cniques a Copenhaguen va crear la Medalla d\'or Poulsen Valdemar. El primer premi s\'atorg\xc3\xa0 en aquesta mateixa data al mateix Dr. Poulsen.'